Orange Romania și ENGIE semnează un acord pentru achiziția de energie regenerabilă
Orange Romania a semnat cu ENGIE Romania un nou vPPA (virtual Power Purchase Agreement), care constă în achiziția de energie regenerabilă pe termen lung, potrivit unui comunicat emis redacției.  Noul acord, încheiat pe o perioadă de 10 ani, va acoperi aproximativ 40 GWh din necesarul anual de energie electrică al Orange. Energia verde va proveni din unul dintre parcurile eoliene deținute și operate de ENGIE Romania.